เมื่อวานเจ็บคอนิดๆตกเย็นน้ำมูกขาวใสไหลและจามเลยทานยาลดน้ำมูกอย่างเดียว วันนี้ตื่นมาเจ็บคออยู่และลองสั่งน้ำมูกออกมาเขียว พอสั่งรอบ2-3 กลายเป็นขาวใส แบบนี้คืออะไรครับ เข้าใจว่าสีเขียวติดเชื้อแต่ตอนนี้เป็นขาวใส ขอบครับ
สวัสดีค่ะ อาการเจ็บคอและมีน้ำมูกอาจเกิดจาก1.การติดเชื้อไวรัสที่ทำให้เกิดหวัดทั่วไปที่บริเวณลำคอ2.การติดเชื้อแบคทีเรียที่คอ ทำให้คออักเสบ เจ็บคอ คอมีหนอง มีไข้3.เป็นไข้หวัดใหญ่ซึ่งเป็นเชื้อไวรัสชนิดหนึ่ง จะต่างกับเชื้อไวรัสชนิดอื่นคือมักรุนแรงกว่า และควรได้รับการรักษาด้วยการรับประทานยาฆ่าเชื้อไวรัสไข้หวัดใหญ่เป็นเวลา 5 วัน4.ต่อมทอนซิลอักเสบ อาจมีต่อมทอนซิลโตและบวมแดง กลืนลำบาก5 ต่อมไซนัสอักเสบ อาจมีน้ำมูกเขียว มีไข้ ปวดตามใบหน้าโดยจริงๆแล้วสีน้ำมูกไม่ได้เป็นตัวบอกว่าเป็นการติดเชื้อชนิดใดค่ะ จะดูจากอาการโดยรวมเป็นหลัก ส่วนใหญ่ถ้าเจ็บคอเล็กน้อย ไม่มีได้มีไข้สูง น่าจะเป็นคออักเสบจากเชื้อไวรัสธรรมดา รักษาตามอาการ ไม่จำเป็นต้องได้ยาฆ่าเชื้อการดูแลตัวเองเบื้องต้น ดื่มน้ำมากๆ พักผ่อน งดสูบบุหรี่หรือดื่มแอลกอฮอล์ รับประทานยาลดไข้ในกลุ่มยาพาราเซตามอลได้ รับประทานยาแก้แพ้กลุ่มต้านฮิสตามีนเพื่อลดน้ำมูกได้หากยังเจ็บคอมาก น้ำมูกยังเยอะและข้นเขียว ปวดตามใบหน้า ไข้สูง ควรไปพบแพทย์เพื่อตรวจเพิ่มเติม